**Проект! Приложение №1**

**ДОГОВОР № ……………/ОП-И/19**

Днес, …………. 2019 г., в гр. София, се сключи настоящият договор между

**МИНИСТЕРСТВО НА ВЪНШНИТЕ РАБОТИ**, гр. София 1113, ул. „Александър Жендов“ № 2, БУЛСТАТ 000695228, представлявано от Mая Андонова - Генова, упълномощен възложител съгл. Заповед № 95-00-390/ 21.09.2017 г. на министъра на външните работи и Искра Григорова - Зоровска – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

…………………………….., със седалище и адрес, ЕИК………., представлявано от……………., в качеството му на управител, наричано за краткост „ИЗПЪЛНИТЕЛ”, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

 след проведена процедура – публично състезание за възлагане на обществена поръчка с предмет: „**Извършване на текущи и аварийни строително-монтажни работи (СМР) за поддръжка на сградния фонд на МВнР”**, на основание чл. 112, ал. 1 (ал. 2) от ЗОП и в изпълнение на Решение № ……………………./………………… за определяне на ИЗПЪЛНИТЕЛ, издадено от упълномощения възложител (упълномощен по силата на заповед № ………………………………..год. на министъра на външните работи) по горепосочената процедура с УИН ……………………. вписан в РОП на АОП (открита с Решение № …………………………….), наричано за краткост ИЗПЪЛНИТЕЛ, от друга страна (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“), се сключи настоящият договор за обществена поръчка („Договора/Договорът“) за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу заплащане на възнаграждение дейности по **извършване на текущи и аварийни строително-монтажни работи (СМР) за поддръжка на сградния фонд на МВнР, със своя организация, на своя отговорност и със свои ресурси и по възлагане от упълномощени представители на Възложителя - инвеститорски контрол, строително-монтажни работи, които включват следните групи СМР, но не само:**

* поддръжка и авариен ремонт на стаи /канцеларии, кабинети/ - подмяна на подовата настилка, боядисване с латекс, смяна на ключове, контакти и др.;
* поддръжка и авариен ремонт на коридори, фоайета и общи помещения - изкърпване на гипсова мазилка и/или гипсова шпакловка по стени и тавани, боядисване с латекс и др.;
* поддръжка и авариен ремонт на бани и санитарни възли -  облицовка с фаянс по стени, теракота и гранитогрес по под, направа на мазилка и/или изкърпване по стени и тавани, бояджийски работи и др.;
* поддръжка и авариен ремонт на дограма - подмяна на дограма и стъклопакети *(не се прилага за сградата на МВнР – Централно управление, с адрес гр. София, ул. „Ал. Жендов“ № 2);*
* частичен ремонт на покрив - демонтаж, доставка и монтаж на хидроизолации съгласно техническата спецификация (Приложение № А);
* поддръжка и авариен ремонт, отнасящи се до подмяна на водопроводни тръби за топла и студена вода, включително съединителни части на водопроводни инсталации, подмяна на канализационни тръби, подмяна на санитарен фаянс и арматура и др.;
* поддръжка и авариен ремонт на етажни ел.табла, ремонт на електроинсталации и др.;
* поддръжка и авариен ремонт на ОиВ инсталации - подмяна на тръби, радиатори и арматура и др.;
* гаранционна отговорност за изпълнените строителни и монтажни работи.

**(2)** Работите по чл.1 ИЗПЪЛНИТЕЛЯТ следва да изпълни в съответствие с настоящия договор и приложенията, които са неразделна част от него:

Приложение № А – Техническа спецификация

Приложение № 1 - Ценово предложение и Приложение№ 3.1 към него от офертата на ИЗПЪЛНИТЕЛЯ;

Приложение №2 –Предложение за изпълнение на обществената поръчка с приложения към него;

**(3)**  Изпълнението на поръчката, предмет на настоящия договор ще се извърши с материали на ИЗПЪЛНИТЕЛЯ, съгласно посоченото в Техническата спецификация (Приложение № А).

**(4)** В случай че УЧАСТНИКЪТ в офертата си е декларирал, че ще ползва подизпълнител (наименованието на подизпълнителя)…………………………. за него ще се прилага глава 7 от ЗОП.

**П. СРОК ЗА ИЗПЪЛНЕНИЕ НА ПРЕДМЕТА НА ДОГОВОРА. МЯСТО НА ИЗПЪЛНЕНИЕ**

**Чл. 2. (1)** Срок за изпълнение на договора е **до 12** (дванадесет) **месеца**, считано от датата на подписване на договора или **до изчерпване на бюджетните средства на ВЪЗЛОЖИТЕЛЯ**, което от двете събития настъпи по - рано.

**(2)** Срокът на отделните строително – ремонтни работи по чл. 2, ал. 1 спира да тече, когато ВЪЗЛОЖИТЕЛЯ е възпрепятстван за изпълнение от обективни фактори и непредвидени обстоятелства, които са извън неговия контрол. За целта страните по договора подписват протокол, който удостоверява възникналите обстоятелства, началото и края на периода на действието им, и задълженията, които ИЗПЪЛНИТЕЛЯТ е бил възпрепятстван да изпълнява в посочения срок, както и причинно-следствената връзка за това.

**(3)** При спиране на строителството за конкретен обект с Акт (обр. 10) за установяване състоянието на строежа при спиране на строителството, срокът за изпълнение на СМР на съответния обект се удължава с толкова дни, колкото е продължило спирането до Акт за установяване състоянието на строежа и СМР при продължаване на строителството Акт (обр. 11);

**(4)** Срокът на отделните строително – ремонтни работи е съобразно посоченото във възлагателният лист подписан от представители на двете страни (**упълномощени представители на Възложителя - инвеститорски контрол и** на ИЗПЪЛНИТЕЛЯ), в които са описани вида и стойността на ремонтните строително - монтажни работи /с изключение на подлежащите на доказване с Акт - образец12/, мястото и срокове за изпълнение.

**(5)** Мястото за изпълнение на поръчката са **обекти от сградния фонд на МВнР,** находящи се **в гр. София** **и** **в страната.**

**III.** **ЦЕНА**

**Чл. 3. (1)** Общата стойност на договора е размер **до 530 000. 00 (петстотин и тридесет хиляди)** лева без ДДС, или **до 636 000.00 (шестстотин тридесет и шест хиляди)** лева с ДДС.

**Конкретните стойности на изпълняваните видове и количества СМР се определят въз основа на предложените от ИЗПЪЛНИТЕЛЯ единични цени посочени в „Ценово предложение” от офертата на ИЗПЪЛНИТЕЛЯ (Приложение № 1)- неразделна част от договора.**

**(2)** При конкретни нужди на ВЪЗЛОЖИТЕЛЯ от изпълнение на видове и количества СМР по предмета на договора, ИЗПЪЛНИТЕЛЯТ ще извърши необходимите СМР при условията и реда на договора до стойността, посочена в чл. 3, ал.1.

**(3)** Цената по чл.3, ал. 1. е окончателна и валидна до пълното изпълнение на договора.

**IV.** **НАЧИН НА ПЛАЩАНЕ, ОБЕЗПЕЧЕНИЯ**

**Чл. 4. (1)** ВЪЗЛОЖИТЕЛЯТзаплаща цената по чл.3, ал.1., както следва:

**4.1.1.** Плащания се извършват само за възложени и действително извършени и с необходимото качество видове работи за всеки обект/и, съгласно двустранно подписан/и възлагателен/и лист/ове, съгласно чл.2, ал.4, в т.ч. авансово и окончателно, съгласно описаното в т.4.1.2 и т.4.1.3.

 Плащанията ще бъдат извършвани по следната банковата сметка с титуляр
 ИЗПЪЛНИТЕЛЯ:

IВАN

ВIС:

БАНКА:

**4.1.2**. Авансово плащане в размер на 20% от сумата в съответния възлагателен лист, в срок до 15 /петнадесет/ работни дни от представяне на следните документи:

– възлагателен лист;

– оригинална фактура за дължимата сума.

**4.1.3.** Окончателно плащане, на съответния/те възложен/и обект/и, представляващо разликата между крайната стойност в Акт образец 19 и сметка 22 и авансово заплатената стойност по т.4.1.2. Окончателното плащане се извършва в срок до 20/двадесет/работни/ дни след представяне на следните документи:

- Акт образец 19;

- Сметка образец 22;

- Констативен акт, изготвен от комисия на ВЪЗЛОЖИТЕЛЯ и подписан от двете страни по договора, съгласно чл.7, ал.1, т.1.5.

- оригинална фактура за дължимата сума.

 **(2)** Всички плащания се извършват с платежно нареждане по банковата сметка на ИЗПЪЛНИТЕЛЯ след представена от ИЗПЪЛНИТЕЛЯ на ВЪЗЛОЖИТЕЛЯ оригинална фактура. Съответната фактура се издава в срок до **5** (пет) календарни дни считано от датата на заверка от оторизиран представител на ВЪЗЛОЖИТЕЛЯ на представените доказателствени документи.

**(3)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

**(4)** Единичните цени на отделните видове работи и показателите за ценообразуване остават непроменени до края на изпълнение на договора.

**(5)** Допълнително възникнали видове работи, които са необходими за изпълнение на предмета на договора без посочени единични цени в Ценовата оферта на Изпълнителя, се остойностяват на база анализи на единични цени и възложени количества и се изпълняват само след одобрение от ВЪЗЛОЖИТЕЛЯ/ **упълномощени представители на Възложителя - инвеститорски контрол/** на определена единична цена. Същите се остойностяват с показателите за ценообразуване от Приложение №3.1 към Ценовото предложение на ИЗПЪЛНИТЕЛЯ и за тях при поискване от Възложителя следва да бъдат представяни фактури за доставените материали, технически средства и наетата техника.

 **(6)** ИЗПЪЛНИТЕЛЯT няма право да изпълнява възложени му видове ремонтни строително - монтажни работи, когато тяхната стойност би довела до превишаване на определените стойности по чл.3 от договора, и незабавно информира ВЪЗЛОЖИТЕЛЯ.

**(7)** Плащане не се извършва в случай, че за Изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

**V. Изпълнение обекта на поръчката**

**Чл. 5. (1)** ИЗПЪЛНИТЕЛЯТможе да започне ремонтни строително-монтажни работи само **след** подписване на настоящия договор и възлагане по реда описан в чл.5, ал.3 от настоящия договор.

**(2)** ИзпълнителяТ трябва да вземе всички необходими мерки за опазване на околната среда, както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

**(3)** Текущите и аварийни ремонти се възлагат от ВЪЗЛОЖИТЕЛЯ /чрез **упълномощени представители на Възложителя - инвеститорски контрол/** на ИЗПЪЛНИТЕЛЯ чрез възлагателни листове, подписани от представители на двете страни, в които са описани вида на ремонтните строително - монтажни работи /с изключение на подлежащите на доказване с Акт – образец 12/ и мястото на изпълнение. Възлагателните листове, подписани от двете страни се утвърждават от ВЪЗЛОЖИТЕЛЯ.

**(4)** При спешни случаи за аварийни ремонти възлагането може да става чрез телефонно обаждане през цялото денонощие и през почивните дни от ВЪЗЛОЖИТЕЛЯ/ **упълномощени представители на Възложителя - инвеститорски контрол/**, включително от служител - охранител на сградата. В първия работен ден след аварията възложената работа се оформя чрез възлагателен лист.

**(5)** Конкретните количества на ремонтните строително - монтажни работи, броя и честотата на възлагателните листове се определят в зависимост от конкретните нужди на ВЪЗЛОЖИТЕЛЯ и в рамките на бюджетните му средства.

**(6)** Видът, количеството, качеството и цената на извършените СМР се определят с Приемателен протокол, подписан от упълномощени представители на двете страни.

**(7)** ИЗПЪЛНИТЕЛЯТ ще извърши всички работи във връзка със строежа в съответствие с представените от ВЪЗЛОЖИТЕЛЯ/ **упълномощени представители на Възложителя - инвеститорски контрол/** изисквания, при точно спазване на указаното в договора и приложенията към него, а също така и при спазване изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

**(8)** ИЗПЪЛНИТЕЛЯТ трябва да влага в строителството висококачествени материали и строителни изделия. Същите трябва да отговарят на изискванията на съответните български и европейски стандарти, както и да са придружени със съответните сертификати, декларации за експлоатационни показатели и / или характеристики на строителен продукт, съгласно чл. 4, ал. 1 от Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България.

**(9)** ИЗПЪЛНИТЕЛЯТ трябва да съгласува предварително с ВЪЗЛОЖИТЕЛЯ/ **упълномощени представители на Възложителя - инвеститорски контрол/** влаганите материали - по вид, количество и стойност. ИЗПЪЛНИТЕЛЯТ представя на ВЪЗЛОЖИТЕЛЯ каталози, спецификации и др. информационни материали на фирмата – производител (доставчик), сертификат за качество и Декларация за експлоатационни показатели и / или характеристики на строителен продукт от производителя/упълномощен негов представител.

**(10)** По време на изграждане на строежа ИзпълнителяТ трябва да спазва изискванията на Наредба № 2 от 22.03.2004 г. за минимални изисквания за здравословни и безопасни условия на труд при извършване на строително - монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатацията на подобни обекти, а също и да се грижи за сигурността на всички лица, които се намират на строителната площадка.

**(11)** За извършването на отделните строително-монтажни работи, ИЗПЪЛНИТЕЛЯТ трябва да обезпечи персонал с необходимата професионална квалификация и правоспособност, определени със съответните приложения към договора и изискванията на съответните нормативни актове.

**(12)** При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. ИЗПЪЛНИТЕЛЯТ информира ВЪЗЛОЖИТЕЛЯ/ **упълномощени представители на Възложителя - инвеститорски контрол/** за настъпилото събитие незабавно след откриване на аварията.

**(13)** При възникване на аварийни ситуации, ИЗПЪЛНИТЕЛЯТ уведомява ВЪЗЛОЖИТЕЛЯ/ **упълномощени представители на Възложителя - инвеститорски контрол/** за причините, вината, сроковете и предлага начина на отстраняването им.

**(14)** Когато аварията е възникнала по вина на ИЗПЪЛНИТЕЛЯ, същият е длъжен незабавно да я отстрани за негова сметка.

**(15)** ИЗПЪЛНИТЕЛЯТ съгласува с ВЪЗЛОЖИТЕЛЯ/ **упълномощени представители на Възложителя - инвеститорски контрол/** работите за възстановяване на нормалната дейност в строежа, нарушена поради непредвидени обстоятелства.

**(16)** При завършване на строително-монтажните работи, ИЗПЪЛНИТЕЛЯТ е длъжен да разчисти строителната площадка от всички отпадъци, както и да изтегли цялата си механизация и невложените материали и да възстанови терена в първоначалния му вид.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1)** ИЗПЪЛНИТЕЛЯТ има право:

**6.1.1.** Да получи цената за възложените и действително изпълнени СМР в размер до уговорения в чл. 3, ал. 1 от настоящия договор при спазване на реда, условията и сроковете, предвидени в договора;

**6.1.2.** Да иска от  **упълномощени представители на Възложителя - инвеститорски контрол,** в случай на необходимост, допълнителна информация и съдействие за изпълнение на възложената му работа.

**(2)** ИЗПЪЛНИТЕЛЯТ е длъжен:

**6.2.1.** Да изпълни всички дейности по предмета на договора качествено, в сроковете и при спазване на условията, посочени в договора и приложенията към него и на изискванията на действащата нормативна уредба;

**6.2.2.** Да предоставя своевременно исканата от **упълномощените представители на Възложителя - инвеститорски контрол** информация за хода на изпълнението на договора;

**6.2.3.** Да предоставя възможност на **упълномощени представители на Възложителя - инвеститорски контрол** да проверява изпълнението предмета на договора;

**6.2.4.** Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ/ **упълномощени представители на Възложителя - инвеститорски контрол/** във връзка с изпълнението на договора;

**6.2.5.** Да осигури координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строително – монтажни работи;

**6.2.6.** Да осигурява авариен ремонт 24 часа в денонощието, включително в извънработно време, празнични и почивни дни при заявка от Възложителя чрез упълномощени от него лица;

**6.2.7.** Да осигурява винаги достъп до обектите на ВЪЗЛОЖИТЕЛЯ**;**

**6.2.8.** Да осигури изискващите се здравословни и безопасни условия на труд при изпълнение на ръководените от него строителни и монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

**6.2.9.** Да отстрани всички забележки по изпълнение предмета на договора, направени от ВЪЗЛОЖИТЕЛЯ/ **упълномощени представители на Възложителя - инвеститорски контрол/** преди подписването на Констативен протокол за установяване годността за ползване за строежа;

**6.2.10.** Да е застрахован за имуществена отговорност за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията му, съгласно чл. 171 от ЗУТ;

**6.2.11.** Да поддържа валидна застраховка професионална отговорност за срока на договора в т.ч. за срока на изтичане на гаранционния срок по чл.20, ал.4, т.3 и т.4 от Наредба №2/31.07.2003г.[[1]](#footnote-1) и чл.160 от ЗУТ, и да предоставя на **упълномощените представители на ВЪЗЛОЖИТЕЛЯ - инвеститорски контрол,** периодично актуално копие от застрахователната си полица по чл. 171, ал. 1 от ЗУТ;

**6.2.12.** Да отстранява проявилите се дефекти по време на гаранционния период в установените за това срокове;

**6.2.13.** Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал при или по повод изпълнението на договора, освен в предвидените от закона случаи;

**6.2.14.** В случай на спиране на строителството по реда на чл. 2.2., поради настъпване на неблагоприятни условия за неговото изпълнение, задължение на ИЗПЪЛНИТЕЛЯТе след тяхното приключване незабавно да уведоми ВЪЗЛОЖИТЕЛЯ/ **упълномощени представители на ВЪЗЛОЖИТЕЛЯ - инвеститорски контрол/** и да изисква продължване на строителството.

**VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7. (1)** ВЪЗЛОЖИТЕЛЯТ или / **упълномощени представители на Възложителя - инвеститорски контрол/** има право:

**7.1.1.** Да изисква информация за хода на изпълнение на предмета на договора;

**7.1.2.** Да проверява изпълнението на предмета на договора без да се намесва в оперативната самостоятелност на ИЗПЪЛНИТЕЛЯ;

**7.1.3.** Да прави възражения по изпълнението на работите по предмета на договора в случаите на неточно изпълнение;

**7.1.4.** Да откаже приемане и заплащане на част или на цялото възнаграждение в случай, че ИЗПЪЛНИТЕЛЯТ се е отклонил от поръчката или работата му е с недостатъци.

**7.1.5. ВЪЗЛОЖИТЕЛЯТ** има право да осъществява контрол на изпълнението на строителството чрез назначената от него комисия, наречена **Контролна комисия**, състояща се от трима упълномощени представители, поне един от които притежава съответната квалификация и опит по предмета на поръчката и се отнася до всички части на СМР отразени в този Договор. Комисиятаупражнява контрол на договореностите и документите/протоколите, удостоверяващи приемането и предаването на извършваните дейности по договора.

**(2)** ВЪЗЛОЖИТЕЛЯТ или / **упълномощени представители на Възложителя - инвеститорски контрол/** е длъжен:

**7.2.1.** Да заплати на ИЗПЪЛНИТЕЛЯ цената за възложените и действително изпълнени СМР в размер до уговорения в чл. 3, ал. 1 от настоящия договор в сроковете, по реда и при условията, определени с договора;

**7.2.2.** Да осигури достъп на ИЗПЪЛНИТЕЛЯ до сградите в срок до **7** (седем) календарни дни от датата на подписване на договора.

**7.2.5.** Да уведомява писмено ИЗПЪЛНИТЕЛЯ за проявилите се през гаранционните срокове недостатъци (дефекти) във връзка с извършените строително-монтажни работи по предмета на договора.

**7.2.6.** Писмено да уведоми Изпълнителя в случай на изчерпване на осигурената сума и при условие, че не бъде осигурен посочения остатък по чл.3. ал.1 от настоящия договор.

**VІІІ. ГАРАНЦИОНЕН СРОК И ГАРАНЦИОННА ОТГОВОРНОСТ**

**Чл. 8. (1)** Гаранционниите срокове във връзка с извършените по предмета на договора строителни и монтажни работи, в съответствие с определеното в чл. 20, ал. 4 от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, са както следва:

- за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда - **…………. години**;

- за всички видове строителни, монтажни и довършителни работи (подови и стенни покрития и др.), както и за вътрешни инсталации на сгради, с изключение на работите по предходния абзац - **…………. години** .

 **(2)** Гаранционните срокове започват да текат от датата на подписване на Констативен протокол за установяване годността за съответния обект, съгласно възлагателния лист.

**(3)** Всички дефекти, възникнали преди края на гаранционните срокове се констатират с протокол, съставен и подписан от ВЪЗЛОЖИТЕЛЯ/ **упълномощени представители на ВЪЗЛОЖИТЕЛЯ - инвеститорски контрол/**.Този протокол се изпраща на ИЗПЪЛНИТЕЛЯс указан срок за отстраняване на дефекта.

**(4)** При проявени дефекти преди края на гаранционния му срок, в резултат на вложени некачествени материали или некачествено извършени строителни и монтажни работи от ИЗПЪЛНИТЕЛЯ, същият ще ги отстрани за собствена сметка в срок, определен от ВЪЗЛОЖИТЕЛЯ/ **упълномощени представители на Възложителя - инвеститорски контрол**. В случай, че ИЗПЪЛНИТЕЛЯТ не стори това, ВЪЗЛОЖИТЕЛЯТ/ **упълномощени представители на Възложителя - инвеститорски контрол/** може да ги отстрани за сметка на ИЗПЪЛНИТЕЛЯ чрез упражняване на правата си по реда на чл. 111, ал. 2 от ЗОП и чл. 9, ал. 1 от настоящия договор.

**ІХ. ГАРАНЦИЯ ЗА ОБЕЗПЕЧАВАНЕ ИЗПЪЛНЕНИЕТО НА ДОГОВОРА**

**Чл. 9. (1)** ИЗПЪЛНИТЕЛЯТпри подписване на договора представя на ВЪЗЛОЖИТЕЛЯ документ за гаранция за обезпечаване изпълнението на задълженията си по него с валидност до изтичане на последния гаранционен срок по чл. 8, ал. 1 от договора, в една от следните форми:

1. Депозит на парична сума в лева в размер на **3 %** от стойността на договора по чл. 3, ал. 1**,** а именно 15 900 (петнадесет хиляди и деветстотин) лв. (*съгл. чл. 111 (2) от ЗОП*) по следната банкова сметка:

Банка: **…………..;**

Банков код **(BIC): ……………………;**

Банкова сметка **(IBAN): ………………… или**

2. банкова гаранция за сума в лева в размер на **3 %** от стойността на договора по чл. 3, ал. 1**,** а именно 15 900 (петнадесет хиляди и деветстотин) лв. със срок на валидност до изтичане на последния гаранционен срок. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката-гарант да извърши безусловно плащане при първо писмено искане от МВнР, в случай, че ИЗПЪЛНИТЕЛЯТ не е изпълнил някое от задълженията си по договора в съответствие с предвиденото в него.

3. застрахователна полица за обезпечаване на изпълнението на поръчката в размер на **3 %** от стойността на договора по чл. 3, ал. 1**,** а именно 15 900 (петнадесет хиляди и деветстотин) лв.

**(2)** Разходите по откриване на депозита или на банковата гаранция, както и тези по евентуалното им усвояване, са за сметка на ИЗПЪЛНИТЕЛЯ.

**(3)** Гаранцията за изпълнение на договора - в размер на **2 %** от стойността на договора по чл. 3, ал. 1,а именно 10 600 (десет хиляди и шестстотин)лв. се възстановява след приемане на изпълнението на възложените дейности в рамките на осигуреното финансиране и одобрение на изпълнените работи, срещу представени и одобрени **документи по т. 4.1.3.** за конкретния изпълнен обект по отделно/доказва се с констативен акт за обекта/. Освобождава се в срок от 30 дни след датата на заплащане изпълнените от Изпълнителя дейности по последния изпълнен и приет обект /датата на констативния акт/, в рамките на осигуреното финансиране (**530 000.00 (петстотин и тридесет хиляди)** лева без ДДС)). Гаранцията за изпълнение в размер на **1 % от стойността на договора по чл. 3, ал. 1,** служи за **обезпечаване на задължението за гаранционно обслужване на извършените СМР.** Възложителят освобождава тази част от гаранцията, при липса на основания за усвояването й, в 30-дневен срок след изтичане на срока за гаранционно обслужване на ремонтни СМР, при представяне на двустранно подписан окончателен приемо-предавателен протокол за извършена гаранционно обслужване без забележки – за МВнР – от Възложителя.

**(4)** Възложителят задържа частта от **гаранцията в размер на 1%** от стойността на договора по чл. 3, ал. 1**,** а именно 5 300 (пет хиляди и триста) лв., която е предназначена **за обезпечаване на задължението за гаранционно обслужване на извършените СМР**.

**(5) ИЗПЪЛНИТЕЛЯТ** ще редуцира Гаранцията за обезпечаване на изпълнението на договора с 2 % (два процента) от стойността на договора по чл. 3, ал. 1**,** в случай, че същата е представена под формата на застраховка или банкова гаранция, в рамките на 14 (четиринадесет) дни след приемане на изпълнението на възложените дейности и одобрение на изпълнените работи срещу представени и одобрени документи по т. 4.1.3.

**(6)** Остатъкът от Гаранцията за обезпечаване на изпълнението на договора в размер на 1% от стойността на договора по чл. 3, ал. 1**,** се освобождава след изтичане на последния гаранционен срок, от определените такива в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти,който за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда е …………………….години.

**(7)** **ВЪЗЛОЖИТЕЛЯТ** има право да изиска удължаване на Гаранцията за обезпечаване изпълнението на договора в случай, че до изтичането на валидността й не е изтекъл последния гаранционен срок на Строежа, съгласно чл. 8, ал. 1 от договора.

 **(8)** ВЪЗЛОЖИТЕЛЯТне дължи на ИЗПЪЛНИТЕЛЯлихви върху сумите по гаранцията за изпълнение, за времето, през което тези суми законно са престояли при него.

**(9)** Възложителят може да задържи и да се удовлетвори от част или от цялата гаранция за изпълнение на договора, ако Изпълнителят не започне работа по изпълнение на договора или договорът бъде развален/прекратен по негова вина, както и в случаите на лошо или частично неизпълнение.

**(10)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

**X.** **ЗАСТРАХОВАНЕ И ОБЕЗЩЕТЕНИЯ**

**Чл. 10. (1)** ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора до деня на изтичане на гаранционния срок за строежа. В случай на повреди и щети поради някаква причина, възникнали при изпълнение на строежа, или при част от него, или на неговата механизация ИЗПЪЛНИТЕЛЯТ ще ги отстрани за своя сметка.

**(2)** При сключване на договора ИЗПЪЛНИТЕЛЯТ трябва да предаде на ВЪЗЛОЖИТЕЛЯ/ **упълномощени представители на Възложителя - инвеститорски контрол/** копие от застрахователна полица по чл.171 от ЗУТ за строителство. Минималните застрахователни суми по застрахователните полици на Участникът и неговите подизпълнители за дейността, която извършват трябва да бъдат съгласно Наредба за условията и реда за задължително застраховане в проектирането и строителството, 2004 г.

**(3)** В застрахователната полица по чл. 10, ал. 2 като трето ползващо се лице (бенефициент) трябва да бъде посочено **МВнР**, а като застрахован - фирмата на ИЗПЪЛНИТЕЛЯ**,** адрес и ЕИК. Заплащането на застрахователната премия е за сметка на ИЗПЪЛНИТЕЛЯ, като Застрахователната премия трябва да бъде изплатена изцяло на застрахователя при подписване на застрахователния договор. Застрахователната полица не трябва да предвижда самоучастие на застрахования.

**(4)** ИЗПЪЛНИТЕЛЯТ е длъжен да съгласува предварително с ВЪЗЛОЖИТЕЛЯ формата и условията на застраховката.

**XІ.** **ОТГОВОРНОСТ И САНКЦИИ**

**Чл. 11 (1)** ИЗПЪЛНИТЕЛЯТ носи имуществена отговорност за причинени вреди и за пропуснати ползи от свои виновни действия или бездействия.

**(2)** ИЗПЪЛНИТЕЛЯТноси пълна отговорност за спазване изискванията на действащите в страната нормативни актове за строителство.

**(3)** Когато ИЗПЪЛНИТЕЛЯТ се е отклонил съществено от поръчката или работата е с недостатъци, ВЪЗЛОЖИТЕЛЯТ/ **упълномощени представители на Възложителя - инвеститорски контрол/** разполага с едно от следните права по избор:

**3.1.** Да определи подходящ срок, в който ИЗПЪЛНИТЕЛЯТ безвъзмездно да поправи работата си;

**3.2.** Да отстрани сам за сметка на ИЗПЪЛНИТЕЛЯ отклоненията от поръчката, съответно недостатъците;

**3.3.** Да поиска намаление на възнаграждението съразмерно с годността на изпълненото;

**(4)** Ако ИЗПЪЛНИТЕЛЯТне изпълни строително-монтажните работи от предмета на договора в срока по чл. 2, ал. 1, същият дължи на ВЪЗЛОЖИТЕЛЯнеустойка в размер на 0.1 % от стойността на съответния възложен ремонтза всеки ден закъснение.

**(5)** Наложена неустойката се удържа при плащането на останалата част от възнаграждението или от гаранцията за изпълнение.

**(6)** При неоснователна забава в плащането на дължима сума, ВЪЗЛОЖИТЕЛЯТдължи неустойка в размер на 0.1 % от стойността на съответния възложен ремонт за всеки ден закъснение (просрочие).

**(7)** Всяка от страните може да претендира по общия ред обезщетения, за претърпените от нея вреди, ако техния размер надвишава уговорената неустойка.

**ХІІ. НЕПРЕОДОЛИМА СИЛА**

**чл. 12. (1)** Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора и намиращо се в пряка причинна връзка с неизпълнението.

**(2)** Страната, която не може да изпълни задължението си поради непреодолима сила, в срок от един календарен ден от настъпването на съответното събитие уведомява писмено другата страна за това обстоятелство. В петдневен срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган (Търговска палата). При неуведомяване се дължи обезщетение за настъпилите от това вреди.

**(3)** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила. Уведомление следва да бъде изпратено от ИЗПЪЛНИТЕЛЯ и при преустановяване действието на непреодолимата сила в еднодневен срок.

**(4)** Ако непреодолимата сила трае толкова дълго, че някоя от страните вече няма интерес от изпълнението, всяка една от страните има право да прекрати договора с 15 (петнадесет) дневно писмено уведомление до другата страна.

**XIII. ПОДИЗПЪЛНИТЕЛИ (ако е приложимо съгласно ЗОП)**

**Чл. 13.** Този раздел се прилага само в случаите, в които участникът, определен за изпълнител е посочил в офертата си, че ще предложи в изпълнението на поръчката да участват подизпълнители.

**Чл. 14**. За извършване на дейностите по договора ИЗПЪЛНИТЕЛЯТ има право да наема подизпълнителите, посочени от него в офертата, въз основа на която е избран за ИЗПЪЛНИТЕЛ. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора за обществената поръчка.

**Чл. 15.** ИЗПЪЛНИТЕЛЯТ няма право да:

**(1)** сключва договор за подизпълнение с лице, за което е налице обстоятелство по чл. 54, ал. 1 или ал. 2 от ЗОП;

**(2)** възлага изпълнението на една или повече от дейностите, включени в предмета на обществената поръчка, на лица, които не са подизпълнители;

**(3)** заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 54, ал. 1 или 2 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по чл. 45а, ал. 6 от ЗОП.

**Чл. 16**. В срок до три дни от сключването на договор за подизпълнение, на допълнително споразумение към него, или на договор, с който се заменя посочен в офертата подизпълнител, ИЗПЪЛНИТЕЛЯТ изпраща оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателства, че не е нарушена забраната по чл. 15, ал. 1 по-горе.

**Чл. 17**. ИЗПЪЛНИТЕЛЯТ е длъжен да прекрати договор за подизпълнение, ако по време на действието му възникне обстоятелство по чл. 54, ал. 1 или ал. 2 от ЗОП за подизпълнителя, в 14-дневен срок от узнаването. В тези случаи ИЗПЪЛНИТЕЛЯТ сключва нов договор за подизпълнение при спазване на условията и изискванията, посочени по-горе тук в чл. 15 - 17.

**Чл. 18**. ВЪЗЛОЖИТЕЛЯТ приема изпълнението на дейност по договора за обществена поръчка, за която ИЗПЪЛНИТЕЛЯТ е сключил договор за подизпълнение, в присъствието на изпълнителя и на подизпълнителя.

**Чл. 19**. При приемането на работата ИЗПЪЛНИТЕЛЯТ може да представи на ВЪЗЛОЖИТЕЛЯ доказателства, че договорът за подизпълнение е прекратен, или работата или част от нея не е извършена от подизпълнителя.

**Чл. 20**. При сключването на договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

 а) приложимите клаузи на договора са задължителни за изпълнение от подизпълнителите;

 б) действията на подизпълнителите няма да доведат пряко или косвено до неизпълнение на договора;

**Чл. 21**. При осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**XІV.** **ПРЕКРАТЯВАНЕ НА ДОГОВОРА**

**Чл. 22.** Този договор се прекратява:

1. с изчерпване на финансовият ресурс или с изтичане на Срока на Договора, което от двете обстоятелства настъпи по- рано;
2. с изпълнение на всички задължения на Страните по него;
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна;
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

 **(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 23.** **(1)** Всяка от Страните може да развали Договора при виновно неизпълнение на съществено задължение на другата страна по Договора, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на договора в срок до 10 (десет) работни дни, считано от писмена заявка или при неявяване на Изпълнителя за възлагане в изпълнение по договора, след писмена покана от страна на Възложителя;

2. ИЗПЪЛНИТЕЛЯТ е прекратил изпълнението на договора за повече от 10 (десет) работни дни без да има мотивирано основание по чл.23, ал.2 ;

3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение[[2]](#footnote-2).

**(3)** ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол, подписан от Страните, за извършената към момента на прекратяване работа и размера на евентуално дължимите плащания (обезщетение), а при непостигане на съгласие – по реда на клаузата за разрешаване на спорове по този Договор.

**Чл. 24.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред работи, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства[[3]](#footnote-3). Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане[[4]](#footnote-4).

**(2)** Измененията и допълненията в този договор са допустими по взаимно съгласие между страните с подписването на двустранно споразумение към този договор само при предвидените в чл.116 на ЗОП условия.

**XIV.** **ПОДСЪДНОСТ**

**Чл. 25. (1)** Всички спорове, които могат да възникнат във връзка с настоящия договор - по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

**(2)** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния според българското законодателство съд.

**XV. КОНФИДЕНЦИАЛНОСТ**

**Чл. 26. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**ХVІ.** **ОБЩИ УСЛОВИЯ**

**Чл. 27. (1)** Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка, куриерска служба. Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител.

**(2)** При промяна на посочените адреси, телефони и други данни, съответната страна е длъжна да уведоми другата страна в писмен вид;

**(3)** Договорът влиза в сила от момента на подписването му от двете страни;

**(4)** За неуредените с настоящия договор въпроси, се прилагат разпоредбите на действащото законодателство.

**(5)** Настоящият договор се сключи в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения, неразделна част от настоящия договор:**

**Приложение № А** - Техническа спецификация;

**Приложение № 1** – Ценово предложение и приложение № 3.1 към нея от офертата на ИЗПЪЛНИТЕЛЯ.

**Приложение № 2** – Предложение за изпълнение на обществената поръчка от офертата на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА**

**ДИРЕКТОР НА ДИРЕКЦИЯ „ус И мто“**

**И УПЪЛНОМОЩЕН ВЪЗЛОЖИТЕЛ**

**/ съгласно Заповед № 95-00-390/ 21.09.2017 г.**

 **на министъра на външните работи/**

**ИСКРА ГРИГОРОВА-ЗОРОВСКА**

**Главен счетоводител**

1. Наредба за въвеждане в експлоатация на строежите в РБългария и минимални гаранционни срокове за изпълнени строителни и монтажни работи, съоражения и строителни обекти [↑](#footnote-ref-1)
2. Което е приложимо [↑](#footnote-ref-2)
3. *ако е приложимо* [↑](#footnote-ref-3)
4. *ако е приложимо* [↑](#footnote-ref-4)